Document ID: /roh_data/filtered/fineweb-2-filterrobots_roh.jsonl.gz/29450

Sco ch’igl è da leger en il fegl uffizial, ha la suprastanza communala da Surses ordinà, da rezonar la parcella 4042 Sandeilas ch’è en possess da la Ebneter Consult SA. Da nov n'èsi betg pli ina zona da hotels, mabain ina zona d’abitadi. La raschun per la rezonaziun è ch’il project «hotel Savognin» n’è betgn vegnì realisà aifer il temp prescrit. Sco quai che l’iniziant dal hotel Willy Ebneter ha ditg sin dumonda da RTR, na saja Savognin betg adattà per in hotel da quatter stailas. Sch’el veglia realisar in nov project da hotel en l’avegnir laschia el anc avert.
RTR novitads 20:00